Държавен вестник, бр. 105, 2006 г., стр. 120

С Т Р .  120
Д Ъ Р Ж А В Е Н   В Е С Т Н И К
Б Р О Й  105
1. В текста преди т. 1 след думите “пребивава-
нето на” се добавя “граждани на Европейския съюз
и членове на техните семейства, граждани на дър-
жави—страни по Споразумението за Европейско-
то икономическо пространство, и членове на тех-
ните семейства, граждани на Конфедерация Швей-
цария и членове на техните семейства и граждани,
които по силата на сключени международни дого-
вори с Европейския съюз имат право на свободно
придвижване и на”.
2. Създава се нова т. 2:
“2. осъществяват регистрационния режим, от-
казват или отнемат правото на пребиваване на
граждани на Европейския съюз и членове на тех-
ните семейства, граждани на държави—страни по
Споразумението за Европейското икономическо
пространство, и членове на техните семейства,
граждани на Конфедерация Швейцария и членове
на техните семейства и граждани, които по силата
на сключени международни договори с Европейс-
кия съюз имат право на свободно придвижване;”.
3. Досегашните т. 2, 3, 4, 5 и 6 стават съответно
т. 3, 4, 5, 6 и 7.”
§ 28. (1) Събираните такси от издаването на
документи за самоличност, които съдържат елек-
тронен носител на информация със записани био-
метрични данни, постъпват по отделна сметка за
чужди средства на Министерството на вътрешни-
те работи и се ползват за:
1. покриване на разходи, свързани с издаването
на документи за самоличност, които съдържат
електронен носител на информация със записани
биометрични данни;
2. покриване на разходи по бюджета на Минис-
терството на вътрешните работи за съответната
година.
(2) Средствата, необходими за покриване на
разходите по ал. 1, т. 2, се прехвърлят и разходват
по бюджета на Министерството на вътрешните
работи за съответната година.
(3) Сметката по ал. 1 се открива от 31 октом-
ври 2007 г.
§ 29. Сметката по § 28 се закрива след погасява-
не на задълженията към фирмите изпълнители съг-
ласно сключен договор, като салдото по сметката
към датата на закриването се прехвърля по бюджета
на Министерството на вътрешните работи.
§ 30. Министерският съвет приема правилник
за изменение и допълнение на правилника за изда-
ване на българските документи за самоличност в
срок три месеца от влизането в сила на този закон.
§ 31. Законът влиза в сила от деня на влизане в
сила на Договора за присъединяване на Република
България към Европейския съюз, с изключение на:
1. параграфи 1, 2, 3, 5, 6, 9, 10, 12, 13, 14, 15, 16 и
17, които влизат в сила от 31 октомври 2007 г.;
2. параграф 4, който влиза в сила от 31 октом-
ври 2007 г., с изключение на изискванията за сне-
мане на пръстови отпечатъци, които влизат в сила
от 28 юни 2009 г.
Законът е приет от 40-то Народно събрание на
18 декември 2006 г. и е подпечатан с официалния
печат на Народното събрание.
Председател на Народното събрание:
Георги Пирински
УКАЗ № 501
На основание чл. 98, т. 4 от Конституцията на
Република България
П О С Т А Н О В Я В А М :
Да се обнародва в “Държавен вестник” Зако-
нът за ратифициране на Годишното финансово
споразумение за 2006 г. между Република Бълга-
рия и Комисията на Европейските общности от
името на Европейската общност по Програма
САПАРД (Специална присъединителна програма
за развитие на земеделието и селските райони в
Република България), приет от ХL Народно съб-
рание на 18 декември 2006 г.
Издаден в София на 20 декември 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за ратифициране на Годишното финансово спо-
разумение за 2006 г. между Република Бълга-
рия и Комисията на Европейските общности от
името на Европейската общност по Програма
САПАРД (Специална присъединителна програ-
ма за развитие на земеделието и селските райони
в Република България)
Чл. 1. Ратифицира Годишното финансово спо-
разумение за 2006 г. между Република България и
Комисията на Европейските общности от името
на Европейската общност по Програма САПАРД
(Специална присъединителна програма за разви-
тие на земеделието и селските райони в Република
България), сключено на 23 октомври 2006 г.
Чл. 2. Държавен фонд “Земеделие”—Агенция
САПАРД, да одобрява проекти и да сключва дого-
вори с крайни бенефициенти за субсидиране до 10
на сто от разликата между бюджета на Програма
САПАРД по финансовите таблици към Национал-
ния план за развитие на земеделието и селските
райони 2000—2006 г. и стойността на изплатените
субсидии за изпълнени проекти.
Законът е приет от 40-то Народно събрание на
18 декември 2006 г. и е подпечатан с официалния
печат на Народното събрание.
Председател на Народното събрание:
Георги Пирински
УКАЗ № 502
На основание чл. 98, т. 4 от Конституцията на
Република България
П О С Т А Н О В Я В А М :
Да се обнародва в “Държавен вестник” Зако-
нът за изменение и допълнение на Закона за при-
ватизация и следприватизационен контрол, при-
ет от ХL Народно събрание на 18 декември 2006 г.
Издаден в София на 21 декември 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов